钦定古今图书集成/明伦汇编/氏族典/第352卷 > 《廖用贤尚友录》 > 侯仲良
## 钦定古今图书集成/明伦汇编/氏族典/第352卷 > 《廖用贤尚友录》 > 侯仲良

按《山西通志》：“仲良，字师圣，盂县人。父可，仕至殿中丞，
姑为二程子母。仲良与二程为中表弟兄，邃心性理。
初从伊川学，未悟，乃策杖访濂溪，濂溪留之对榻夜
谈。越三日，自谓有得，如见天之广大，往质伊川，伊川
讶其不凡，曰：‘非从濂溪来邪’？后游荆门，胡文定公重
之，留与为邻。”